|  |  |
| --- | --- |
| Numri i lëndës: | 2023:132268 |
| Datë: | 30.06.2023 |
| Numri i dokumentit: | 04442171 |

**P.nr.309/23**

**GJYKATA THEMELORE NË PRISHTINË- DEGA NË LIPJAN**, në përbërje prej gjyqtarit të vetëm Selman Salihu, me pjesëmarrjen bashkëpuntorit profesional Lulzim Krasniqi, duke vendosur në lëndën penale kundër të pandehurit M. K. nga fshati R. i M. K. L., të cilin e akuzon PTH në Prishtinë, me aktakuzën e saj PP.II.nr.2814/2023, të datës 05.06.2023, për shkak të veprës penale Kanosja nga neni 181 par.2 të KPRK-së, duke vendosur lidhur me kërkesën e PTHP-së, për dhënien e urdhrit ndëshkimor, me datën 20.06.2023 merr këtë:

**A K T GJ Y K I M**

**PRANOHET** kërkesa e PTH-së në Prishtinë, PP.II.nr.2814/2023, të datës 05.06.2023, dhe kjo gjykatë jep këtë:

**URDHËR NDËSHKIMOR**

Kundёr tё pandehurit:

**M. K.**, i biri i F., dhe nënës A., me mbiemër të vajzërisë S. i lindur me datën ..., në L., me vendëndrim në Gj., me numër personal-..., Shqiptar, Shtetas i Republikës së Kosovës.

**Ë SH T Ë F A J T O R**

**SEPSE:**

Ekziston dyshimi i bazuar mirë se i pandehuri M. K., më datën 22.03.2023, me dashje e me qëllim të frikësimit seriozisht ka kanosur me fjalët kërcënuese nga rrjetet sociale me numrin ... të dëmtuarit I. H. dhe A. L. për shkak të mosmarrëveshjeve të mëhershme lidhur me blerjen e një veture dhe mos përmbushjen e pagesës nga ana e të pandehurit i cili kishte kërkuar të ja përpilojnë kontratën, në atë mënyrë që, i thërret pastaj i dërgoj në mesazh fillimisht të dëmtuarit I. H. kam me t'ngrehi zhag e  kam me të dërguar të noteri ndërsa të dëmtuarit tjetër A. L.citoj: “Kqyre qa po ju them juve dyve në qoftëse nuk kryhet kontrata sot ki mu tut mi ra ka T.” me ç’rastë tek të dëmtuarit shkaktohet ndjenja e frikës dhe e pasigurisë për jetën

-**me këtë ka kryer veprën penale Kanosja nga neni 181 par.2 të KPRK-së**.

Andaj gjykata, në konform dispozitave të neneve, 1, 2, 4, 6, 7, 17, 21, 38, 39, 40, 43, 69, si dhe 181 par.2 të KPRK-së dhe neneve 493, 495, 463 dhe nenit 365 tё KPPRK-sё, të pandehurin e,

**GJ Y K O N**

Me gjobë në shumë prej **350**.**00-€,** të cilin dënim i pandehuri është i obliguar qё ta paguaj, në afat prej 15 dite pas plotfuqishmërisë së këtij aktgjykimi.

Në rast se dënimi nuk realizohet as me detyrim, gjykata dënimin me gjobë do ta zëvendësojë me dёnim me burgim, konfrom nenit 43 par.3 tё KPRK-sё, ashtu që për çdo ditë të kaluar nё burg, të llogaritet shuma prej 20-€.

**OBLIGOHET** i pandehurit qё kësaj gjykate në emër të paushallit gjyqёsor shumën prej 20-€, si për kompensimin e viktimave të krimit shumën prej 30-€ pas plotfuqishmërisë së aktgjykimit, nën kërcënimin e përmbarimit të dhunshëm, në afat prej 15 dite nga plotfuqishmëria e këtij aktgjykimi.

Të dëmtuarit I. H. nga fshati B. K. L. dhe A. L.me adresë në rr “D. e K.” në fshatin L. K. L., udhëzohen që kërkesën pasurore juridike ta realizoj në kontest të rregullt civil.

**A r s y e t i m**

Prokuroria Themelore në Prishtinë me aktakuzën e saj PP.II.nr.2814/2023, të datës 05.06.2023, e ka akuzuar të pandehurin M. K., për shkak se ka kryer veprën penale Kanosja nga neni 181 par.2 të KPRK-së, dhe nё të njëjtën datë ka kërkuar që të pandehurit ti shqiptohet urdhër ndëshkimor -dënim me gjobë për veprën e lartcekur penale.

Gjykata duke analizuar aktakuzën, si dhe kallëzimin penal me numër të rastit 2023-AH-0249, i datës 07.04.2023, si dhe shkresave tjera që gjenden në këtë lëndë, konstaton se ka prova të mjaftueshme në drejtim të vërtetimit të fakteve se i pandehuri vërtetë ka kryer veprën penale për të cilën akuzohet, prandaj gjykata të njëjtin e shpalli fajtor dhe e gjykoj si në dispozitiv tё kёtij aktgjykimi.

Me dispozitën e nenit 493 të KPPK-së parashihet se “Për vepra penale e cila parashihet dënimi me gjobë ose burgim deri në 3 (tre) vite, për të cilat prokurori i shtetit është i informuar me provat e besueshme nga kallëzimi penal, prokurori i shtetit mund tё kёrkojё nё aktakuzё qё gjykata tё jep urdhёr ndёshkimor, nё tё cilin tё akuzuarit do ti shqiptoi dënim përkatës pa e mbajtur shqyrtimin gjyqësor”.

Gjyqtari me rastin e shqyrtimit paraprak të çështjes konform nenit 493 të KPPK-së, gjeti se janë plotësuar kushtet për shqiptimin e urdhrit ndëshkimor ndaj të akuzuarit nga arsyet se dënimi për veprën penale me të cilën ngarkohet i akuzuari është dënim me gjobë apo me burgim deri në 3 (tri) vite, andaj gjykata konform dispozitave të lartcekura vendosi si në dispozitiv të këtij aktgjykimi.

Vendimi për shpenzimet e procedurës dhe paushallit gjyqësor u bazua konform nenit 450 par. 2 nën par. 2.1. dhe nёn par. 2.6 të KPPK-së, vendimi mbi realizimin e kërkesës pasurore- juridike, u bazua konform nenit 463 të KPPK-së, ndërsa vendimi për kompenzimin e viktimave të krimit u murr në bazë të nenit 39 par. 1 pika 1.3 të Ligjitpër Kompensimin e Viktimave të Krimit.

Nga arsyet e cekura më lartë u vendos si në dispozitiv të këtij aktgjykimi.

**GJYKATA THEMELORE NË PRISHTINË- DEGA NË LIPJAN**

**P.nr.309/2023, me datën 20.06.2023**

**Bashkëpuntori profesional GJ Y Q T A R I**

Lulzim Krasniqi Selman Salihu

**UDHËZIM JURIDIK:** Kundër këtij aktgjykimi pala e pakënaqur ka të drejtë në kundërshtim në afat prej 8 (tetë) dite nga dita e marrjes së të njëjtit, kundërshtimi i drejtohet gjyqtarit individual të kësaj gjykate.